《三月八日 其一》
宋代·韩淲

昼闲春婉婉，草树转花事。人谁用吾情，我自顺吾意。

江山不徒吟，城郭亦可醉。阴阴起晴风，相赏岂云易。

方斋既虚清，山堂亦深翠。来燕翩翩归，啼鹃眇眇至。

时物付芳华，所惜者风谊。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。